F: การประกอบธุรกิจของแต่ละสายผลิตภัณฑ์

3.  1. บริษัทย่อย เค.ดับบลิว.ซี.คลังสินค้า จำกัด

(1) ลักษณะผลิตภัณฑ์หรือบริการ เป็นธุรกิจการให้บริการด้านคลังสินค้า ซึ่งอยู่ภาย

ใต้เงื่อนไขควบคุมกิจการคลังสินค้าของกรมการค้าภายใน กระทรวงพาณิชย์
เพื่อให้บริการรับฝากสินค้าและให้ลูกค้าทั่วไปเช่าพื้นที่บางส่วนเพื่อเก็บสินค้า
และมีท่าเรือสำหรับขนถ่ายสินค้า

(2) การตลาดและภาวะการแข่งขัน ใช้กลยุทธ์ในการสร้างเครือข่ายการให้บริการโดย

ร่วมมือกับบริการที่ต่อเนื่อง เช่น ด้านรถบรรทุกและบริษัทเดินเรือ
เพื่อให้สามารถบริการลูกค้าอย่างครบวงจร และพยายามเน้นคุณภาพของการให้บริการให้ตรงเวลา
รวดเร็ว ปลอดภัย และยังมีพื้นที่ให้เช่าทำสำนักงานเพื่อสะดวกแก่ลูกค้าในการดูแลสินค้า

  สภาพการแข่งขัน ถึงแม้ว่าสภาวะเศรษฐกิจของประเทศจะปรับตัวเพิ่มขึ้นค่อน

ข้างสูง แต่ตลาดด้านคลังสินค้ายังอยู่ในสภาพการแข่งขันรุนแรง เนื่องจากกรุงเทพมหานครฯ
ได้มีการจำกัดเวลารถบรรทุกเข้า-ออกในเขต กทม. และห้ามเข้า-ออกในเขตพื้นที่ด้านในกทม.
ตั้งแต่เวลา 05.00-20.00 น.
ส่งผลให้ลูกค้าย้ายการเช่าคลังสินค้าไปอยู่นอกเขตห้ามเพื่อความสะดวกในการขนส่ง

  จำนวนและขนาดของคู่แข่งขัน มีจำนวนมาก เนื่องจากสามารถเข้ามาในตลาด

ค่อนข้างง่าย ส่วนใหญ่จะมีขนาดพื้นที่เล็กกว่า

  ลักษณะลูกค้า แบ่งได้ดังนี้

(1) สินค้านำเข้าจะจัดเก็บไว้ในคลังสินค้าเพื่อกระจายสู่ลูกค้าในท้องถิ่นเมื่อมีการสั่งซื้อ

(2) สินค้าส่งออกจะจัดเก็บไว้ในคลังสินค้า เพื่อรอขึ้นเรือเดินทะเลสำหรับส่งให้ลูกค้าต่างประเทศ

(3) สินค้าอุปโภค-บริโภค
    นำมาจากโรงงานอุตสาหกรรมเพื่อจัดเก็บในคลังสินค้าและกระจายไปสู่ลูกค้าท้องถิ่นเมื่อมีการสั่งซื้อ

2. บริษัทย่อย กรุงเทพคลังเอกสาร จำกัด

  (1) ลักษณะผลิตภัณฑ์หรือบริการ

  กิจการรับฝากเอกสารให้บริการรับฝากเอกสารและบริหารเอกสาร และ

บริการด้านการรับฝากสื่ออิเล็คโทรนิคส์ (Computer backup media)
เน้นทางด้านระบบการดูแลที่คำนึงถึงปัจจัยที่มีผลกระทบต่อเอกสาร มีการตรวจสอบเป็นขั้นตอน
มีแบบแผน ใช้ระบบเทคโนโลยี่สารสนเทศโดยใช้ Computer และระบบ Barcode
เข้ามาอำนวยความสะดวกและป้องกันความผิดพลาด
เน้นความถูกต้องรวดเร็วในการค้นหาและจัดส่งให้ตรงตามเวลา

  (2) การตลาดและภาวะการแข่งขัน

  กิจการรับฝากเอกสารเริ่มเป็นที่แพร่หลายมากขึ้นเป็นลำดับ เนื่องจากผู้ให้

บริการมีความเข้าใจบริการและเห็นถึงประโยชน์ของการใช้บริการว่าสามารถช่วยลดปัญหาต่าง ๆ
ที่สำคัญ คือ ลดค่าใช้จ่ายได้มากขึ้นและแนะนำกันต่อไป
ในอนาคตบริการนี้นอกจากประโยชน์ในเรื่องสถานที่จัดเก็บแล้ว ระบบการจัดการ
จะเป็นหัวใจที่สำคัญที่สุด ผู้ใช้บริการจะหันมาหาผู้ให้บริการที่มีระบบที่ดีกว่า
ซึ่งให้บริการได้รวดเร็วและแม่นยำกว่า นอกจากนั้นบริษัทยังขยายบริการด้านการรับฝาก Computer
backup media เพิ่มขึ้น และยังจะขยายบริการด้านอื่น ๆ เพิ่มขึ้นอีกในโอกาสต่อไป

  สถานภาพในการแข่งขัน

  ปัจจุบันถือว่าเป็นธุรกิจที่มีการแข่งขันค่อนข้างสูง ส่วนใหญ่ใช้กลยุทธ์ทางด้านราคาเป็น

เครื่องมือมากกว่ากลยุทธ์ในด้านคุณภาพของบริการ มีคู่แข่งรายสำคัญเพียงรายเดียว
แต่มีคู่แข่งขันด้านราคาหลายราย

  จำนวนและขนาดของคู่แข่งขัน

  ผู้ให้บริการในตลาดทั้งสิ้น 9 ราย รายใหญ่ที่สุดมีส่วนแบ่งประมาณ 40 % และรายเล็กสุด

มีส่วนแบ่งประมาณ 5 % ดังนี้:-

  รายใหญ่สุด ได้ส่วนแบ่งการตลาดประมาณ 40 % จำนวน 1 ราย

  รายกลาง ได้ส่วนแบ่งการตลาดประมาณ 10-30 % จำนวน 3 ราย

  รายเล็ก ได้ส่วนแบ่งต่ำกว่า 10 % จำนวน 5 ราย

  ขนาดของตลาดในอนาคต คาดว่าจะขยายตัวใหญ่ขึ้นเป็นลำดับ เพราะตลาดเริ่มมีความ

เข้าใจในบริการมากขึ้น และมีแนวโน้มใช้บริการที่เกี่ยวข้องเพิ่มขึ้น เช่น บริการช่วยค้นเอกสาร
การจัดเก็บ ในลักษณะเป็นแฟ้มข้อมูล การจัดเก็บข้อมูลทางอิเล็คทรอนิค เป็นต้น

  ลักษณะลูกค้า ที่ใช้บริการรับฝากเอกสาร ส่วนใหญ่เป็นบริษัทที่ต้องการให้มีผู้ที่มีระบบ

การจัดการที่ดีมาบริหารเอกสาร ซึ่งประกอบด้วยหน่วยงานราชการ รัฐวิสาหกิจและเอกชน